 Madaxweyne Muuse Biixi Cabdi oo dhammaanba deegaannada uu socdaalka indho-indhaynta ah ku tegay u jeediyey hadallo kooban, ayaa ugu horrayn, shaaca ka qaaday inuu si xawli ah u socdo gurmadku, Somaliland-na isu wada gurmanayso, isaga oo carrabka ku ballaadhiyey hiilka iyo gacanta muuqata ee ay dalalka Jabuuti iyo Imaaraadka Carabtu ka geysteen gurmadka lagu samoto-bixinayo dadkii ku waxyeelloobay roobabkii dabaylaha watay ee xeebaha dalka ka daay, waxaana isaga oo arrimahaas ka hadlaya uu yidhi, Maanta waxan ogahay inay Somaliland min lawyo-caddo ilaa Badhan inay gurmad ku jirto oo ay qoys kaliya oo isu wada damqanaya tahay oo ay soo wada eegayso dhibaatada maanta dhacday, Somaliland way isu gurmanaysaa, waxaana ay leedahay saaxiibbo badan, saaxiibkaa iyo nin waliba inta uu kuu jiro marka ay dhibaato dhacdo ayaa la arkaa, Jabuuti iyo Carabtuba waad arkaysaan inay cidda inoogu soo horraysay ee inoo soo gurmatay inay yihiin. 